Kreativna radionica za djecu!
2025-12-10 17:00 - 18:00 (Europe/Zagreb) | Apfel Arena, Put Volicije 5, Makarska, Hrvatska
Dragi roditelji, uz kupnju ulaznice za dječju predstavu Tri praščića, vaše dijete može sudjelovati na besplatnoj kreativnoj radionici!
Kada: Srijeda, 10. prosinca
Vrijeme: 17:00 – 18:00 h
Lokacija: 2. kat Apfel Arene
Na radionici djeca će se zabavljati crtajući, bojeći i izrađujući kućice malih praščića. 🖍️
🎟️ Ulaznice za predstavu “Tri praščića” možete kupiti po cijeni od 7,00 € online na adriaticket.com
ili na info pultu Apfel Arene svakim danom od 8 do 22 h. Predstava počinje u 18:00 h.
Organizator predstave: KultAp
Mjesta za radionicu popunjavaju se dok ima slobodnih, zato osigurajte svoje mjesto na vrijeme! Ako ste svoje ulaznice već kupili, kupon za kreativnu radionicu možete uz predočenje ulaznice preuzeti na info pultu.
Ne propustite priliku za kreativnu zabavu prije predstave!

Dječja predstava Tri praščića
2025-12-10 18:00
TRI PRAŠČIĆA – dječja predstava koja uči o prijateljstvu, hrabrosti i slozi!

Kazališna grupa Lectirum donosi vam omiljenu priču iz djetinjstva – ali na potpuno nov, zabavan i topao način!

10.12.2025.
18:00 h
Apfel Arena

Po poznatoj narodnoj priči dramatizirao i režirao: Mladen Čutura
Animacija i glasovi: Ksenija Pajić, Natalija Đorđević, Arijan Gračić i Mladen Čutura

Upoznajte tri praščića koji kreću u svoju veliku avanturu – grade kućice, bježe od zločestog vuka, ali i uče važnu lekciju o zajedništvu i oprostu. A znate li da se u ovoj verziji i vuk pokaje?
Priča završava u veselju i prijateljstvu – baš onako kako i treba!

Ulaznice: 7,00 €
Dostupne online na adriaticket.com i na info pultu Apfel Arene svaki dan od 8 – 22 h.

Dođite i uživajte s najmlađima u čarobnoj, toploj i duhovitoj predstavi koja će oduševiti cijelu obitelj!

Suparnice
2025-12-10 20:00
Kazališna poslastica koja se ne propušta!

Kazališna grupa Lectirum vraća se sa sjajnom predstavom „Suparnice“, a za sve koji su ranije kupili ulaznice – karte vrijede za novi termin!

10.12.2025.
20:00 h
Apfel Arena

Autorica teksta: Marijana Nola
Režija: Saša Broz
Glume: Ksenija Pajić, Natalija Đorđević i Mladen Čutura

Dvije nekadašnje dramske prvakinje ponovno se susreću na sceni – nakon petnaest godina neizgovorenog rivalstva.
Ravnatelj kazališta odluči ih spojiti u istoj predstavi koja ih je nekoć proslavila i razdvojila.

Ne znaju da će morati raditi zajedno… a kada se stare sujete, ponos i ego ponovno sudare, gledatelje očekuje niz urnebesno komičnih, ali i dirljivih trenutaka.

„Suparnice“ briljantno balansiraju između smijeha i emocije, istražujući:
rivalstvo
ponos
ego
ali i snagu oprosta, zajedništva i drugog pokušaja.

Ulaznice: 15,00 €
Dostupne online na adriaticket.com te na info pultu Apfel Arene svaki dan od 8 – 22 h.

Dođite pogledati priču koja će vas nasmijati, dirnuti i podsjetiti da se ispod svakog rivalstva krije – nevjerojatna ljudska priča.

DJ Ahmet
2025-12-11 19:00
12+

1h 37m – MK, CZ, HR
15-godišnji Ahmet živi s ocem i bratom u planinskom makedonskom selu. Ljubav prema glazbi pruža mu bijeg od zamornih pastirskih obaveza, no svoju strast mora skrivati od strogog oca. Uz pomoć mlađeg brata, Ahmet odluči slijediti svoje glazbene ambicije kako bi zadivio djevojku koja mu se sviđa, ali je već “obećana” drugom, a priliku će dobiti na šumskom glazbenom festivalu koji se sprema u blizini njihova sela.
Topli i dirljivi dugometražni debi redatelja Georgija M. Unkovskog premijerno je prikazan na Sundance Film Festivalu, gdje je osvojio Nagradu publike i Posebnu nagradu žirija za kreativnu viziju.

Pub kviz Crni petak
2025-12-12 20:30
I ovog petka idemo jako – kao i svakog do sada!
Odlična atmosfera, zanimljiva i raznovrsna pitanja, bogate nagrade te naša ukusna adventska ponuda hrane i pića samo su još jedan razlog da se ponovno pridružite Pub kvizu Crni petak – 12.12. u 20:30 h.
Nagrade za najbolje ekipe:
1. mjesto – 1,5 h padel termin s uključenom opremom
🥈 2. mjesto – 4 pizze + 4 pića za ekipu
🥉 3. mjesto – 5× točeno pivo 0,33 l
A tu je i lucky loser – ekipa koja osvaja turu pića!
Vidimo se na još jednom nezaboravnom kvizaškom petku!

Vječnost
2025-12-13 19:00
12+

1h 54m – US
Elizabeth Olsen, Miles Teller i Callum Turner predvode romantičnu fantaziju o ljubavi koja nadilazi život i samu vječnost.
U zagrobnom životu, gdje svaka duša ima samo jedan tjedan za odluku gdje će provesti vječnost, Joan se suočava s izborom između muškarca s kojim je dijelila cijeli život, i svoje prve ljubavi – muškarca koji je prerano umro te desetljećima čekao njezin dolazak.

Zootropola 2 - SINK
2025-12-14 17:00
1h 40m – US
Walt Disney Animation Studios predstavlja dugoočekivani nastavak Oscarom nagrađenog filma iz 2016. godine. Pripremite se za još bržu, luđu i zabavniju utrku kroz grad u kojem je sve moguće!
Nakon što tajanstveni Gary De’Snake sleti u Zootropolu i okrene sve naglavačke, odvažna policijska novakinja Iva i njezin šarmantni partner Nikola moraju krenuti u akciju, prerušiti se i istražiti najskrivenije četvrti grada – od vlažnih močvara do vrelih pustinjskih dina.
Uzbudljiva animirana avantura za sve uzraste donosi napetu utrku s vremenom, neočekivane saveznike i humor od kojeg će brujati cijela kino dvorana!

BOŽIĆNA RADIONICA – UKRAŠAVANJE MEDENJAKA!
2025-12-16 17:00 - 18:00
Draga djeco i roditelji, pripremite se za najslađu adventsku čaroliju!
Pozivamo male umjetnike od 3 do 10 godina na veselu, mirisnu i kreativnu radionicu ukrašavanja medenjaka!
16.12.
17:00 – 18:00 h
Zajedno ćemo crtati, šarati, mazati i ukrašavati najfinije božićne medenjake!
Savršena prilika za stvaranje blagdanskih uspomena.
Obavezna rezervacija mjesta: 099 542 7385
Cijena radionice: 7 € (plaćanje prilikom rezervacije)
Maksimalan broj djece: 20
Pridružite nam se i zasladimo Božić zajedno!

Božićni koncert s Ninom Badrić u Apfel Areni!
2025-12-17 20:00
Pripremite se za glazbeni spektakl koji se ne propušta!
17. prosinca u 20:00 sati Nina Badrić dolazi u Apfel Arenu i garantira večer prepunu emocija, vrhunskih hitova i nezaboravnih trenutaka.
A to nije sve! Uz Ninu, na pozornici vas očekuju:
Ante Gelo i orkestar – glazba koja dira srce
Klapa Mucrum – autentične dalmatinske note
Tanja Šimić – moćan glas i energija koja osvaja
Uživajte u čarobnoj božićnoj atmosferi, spektakularnoj produkciji i izvedbama koje će vas ostaviti bez daha!
🎟️ Ulaznice po cijeni od 25€ dostupne su online na adriaticket.com i na info pultu Apfel Arene (8-22h).
Ne propustite priliku za najposebniju božićnu večer ove godine!

Otac majka sestra brat
2025-12-18 19:00
1h 50m – FR
Novi film kultnog redatelja Jima Jarmuscha duhovit je obiteljski mozaik od tri priče smještene u trima zemljama te prati odnose odrasle djece i njihovih manje-više otuđenih roditelja u SAD-u, Irskoj i Francuskoj.
Jeff (Adam Driver) i njegova sestra Emily (Mayim Bialik) voze se u posjet ocu (Tom Waits) kojeg dugo nisu vidjeli. U raskošnom domu u Dublinu, majka (Charlotte Rampling) razgovara telefonom s terapeutkinjom dok iščekuje dolazak kćeri Timothee (Cate Blanchett) i Lilith (Vicky Krieps). Blizanci Billy (Luka Sabbat) i Skye (Indya Moore) zadnji put posjećuju stan svojih preminulih roditelja u Parizu.
Ispripovijedan u tipičnoj jarmuschevskoj maniri, uz atmosferičnu mješavinu humora i melankolije, “Otac majka sestra brat” u Veneciji je ovjenčan Zlatnim lavom za najbolji film.

PUB KVIZ CRNI PETAK
2025-12-19 20:30
Ako ti se ne da smrzavati po gradu, znaš gdje je toplo, veselo i uvijek zabavno!
Čeka te super ekipa, pitanja koja će te nasmijati (i malo namučiti) te odlična hrana i piće
Posebno ističemo ADVENTSKU PONUDU – probaj je prije nego nestane… jer zima je ipak ljepša uz nešto fino 🍽️
NAGRADE?
4 kino ulaznice
4 pizze + 4 pića
5 x točeno pivo 0,33 l
A tu je i LUCKY LOSER ekipa – jer i zadnji ponekad piju na kuću
Okupi ekipu, zagrij moždane vijuge i dođi tamo gdje je petak baš onakav kakav treba biti
Vidimo se u Apfel Areni!

Avatar: Vatra i pepeo
2025-12-20 19:00
3h 12m – US
„Avatar: Vatra i pepeo“, treći film kultne franšize, donosi novo emotivno i uzbudljivo poglavlje sage o obitelji Sully.Sada ujedinjeni, obitelj Sully i klan Metkayina suočavaju s novom prijetnjom. Otkrivaju dosad neviđene dijelove Pandore i misteriozni narod Ash People, ratobornu zajednicu koja živi u opasnim, vulkanskim krajevima planeta. Njihova vođa Varang (Oona Chaplin) moćna je figura s nevjerojatnom sposobnošću upravljanja vatrom, što dovodi do razornih posljedica po prirodni svijet Pandore.
Vizualni elementi ovog dugo iščekivanog nastavka kultne sage obećavaju još jedno nezaboravno kino iskustvo koje nadmašuje prethodne nastavke.

Božićna čarolija sjevera - SINK
2025-12-21 17:00
1h 25m – NO
Očaravajuća obiteljska pustolovina nadahnuta bajkom Hansa Christiana Andersena „Snježna kraljica“.
U srcu ledene Norveške, gdje snijeg skriva i čuva tajne svijeta, djevojčica Gerda kreće na hrabro putovanje kako bi pronašla svog nestalog prijatelja Kaija, ne sluteći da je iz sjene promatra moćna Snježna kraljica i njezin zlokobni pomoćnik Louie. Na putu punom izazova i čuda, Gerda pronalazi neočekivane saveznike, a svaki korak vodi je bliže snijegom prekrivenom dvorcu u kojem čeka Kai…

Kućna pomoćnica
2025-12-27 19:00
2h 11m – US
Spisateljica Freida McFadden, glumice Amanda Seyfried i Sydney Sweeney te redatelj Paul Feig donose napeti triler o kući punoj tajni i opasnostima koje vrebaju iza zatvorenih vrata.
Millie (Sydney Sweeney) je mlada žena koja traži novi početak i pronalazi posao kao kućna pomoćnica imućnog para Nine (Amanda Seyfried) i Andrewa (Brendon Sklenar). Ono što za Millie u početku izgleda kao idealan posan i sigurno utočište ubrzo prerasta u noćnu moru kada otkrije obiteljske tajne mnogo mračnije nego što je mogla zamisliti.
Roman “The Housemaid” (“Kućna pomoćnica”) spisateljice Freide McFadden, objavljen 2022., postao je međunarodni fenomen te je prodan u više od milijun primjeraka i više od godinu dana zadržao se na listi bestselera The New York Timesa.

Spužva Bob: Potraga za Skockanim - SINK
2025-12-28 17:00
1h 28m – US
Spužva Bob i njegovi prijatelji iz Bikini doline kreću na svoje najveće filmsko putovanje do sada!
U želji da se dokaže kao „pravi frajer“, Spužva Bob odlučuje pokazati svoju hrabrost pred gospodinom Kliještićem prateći Letećeg Nizozemca – tajanstvenog, sablasnog gusara – u morsku pustolovinu punu smijeha koja ga vodi u najdublje dubine oceana… dalje nego što je ijedna spužva ikada stigla!

Novi val
2026-01-03 19:00
1h 46m – US, FR
Za Oscara nominirani redatelj Richard Linklater (“Before Sunset”, “Before Midnight”, “Boyhood”) kroz ovo ljubavno pismo revolucionarnoj magiji Francuskog novog vala donosi iznimno simpatičnu i hvaljenu priču o snimanju remek-djela “Do posljednjeg dana” redatelja Jeana-Luca Godarda koji ga je u konačnici utemeljio kao pionira globalne kinematografije. Kao filmski kritičar koji postaje redatelj, Godard sam donosi pravila i krši postojeća dok mješavina svježih filmskih lica i velikih glumačkih talenata donose u život ovaj spontani, magičnom energijom nabijeni film. Uspijevajući uhvatiti dinamiku mladosti i kreativni kaos u srcu jednog od najvoljenijih i najutjecajnijih filmova svih vremena, „Novi val“ transportirat će gledatelje u prošlost, na ulice Pariza 1959. godine.Film je premijerno prikazan u natjecateljskom programu filmskog festivala u Cannesu te je nominiran za nagradu Zlatni globus 2026. u kategoriji najboljeg filma kategorija (kategorija Komedija).

Avanture malog dinosaura
2026-01-04 17:00
Avanture malog dinosaura – SINK
1h 33m – PL, US, CZ, SK
Zabavna obiteljska animacija za sve uzraste! Mali dinosaur kreće u veliku avanturu kako bi spasio svoje roditelje koji su nestali pod misterioznim okolnostima. Uz čarobnjaka i dva neobična znanstvenika upušta se u pustolovinu, a putem će susresti razna fantastična stvorenja i otkriti nevjerojatna mjesta, kao i svoje mjesto na svijetu.

Gluha
2026-01-08 19:00
1h 39m – ES
Ángela je mlada gluha žena koja čeka dijete sa svojim čujućim partnerom Héctorom. Kako vrijeme odmiče, Ángelini strahovi vezani za majčinstvo rastu, a nakon rođenja kćeri bori se s ispunjavanjem majčinske uloge u svijetu neprilagođenom gluhim osobama, ali i s Héctorovim nerazumijevanjem.
Ova jedinstvena, dinamična i dirljiva drama koja osvaja srca publike i kritike polubiografska je priča glavne glumice Miriam Garlo. Koristeći španjolski znakovni jezik i dosjetljive zvučne efekte, film autentično prikazuje život gluhe žene koja se suočava s odgojem djeteta u svijetu kojem osjeća da ne pripada. Premijerno je prikazan u programu Panorama filmskog festivala u Berlinu gdje je osvojio nagradu publike za najbolji film, te je pobjednik je 18. Festivala mediteranskog filma Split.

Anakonda
2026-01-10 19:00
1h 40m – US
Doug (Jack Black) i Griff (Paul Rudd) najbolji su prijatelji od djetinjstva i oduvijek su sanjali o ponovnom snimanju svog najdražeg filma svih vremena: filmskog “klasika” Anakonda. Kad ih kriza srednjih godina potakne da konačno započnu s projektom, odlaze duboko u Amazonu, no stvari postaju ozbiljne kada se pojavi prava divovska anakonda i pretvori njihov komično-kaotični filmski set u smrtonosnu situaciju.

Spužva Bob: Potraga za Skockanim
2026-01-11 17:00
1h 28m – US – SINK
Spužva Bob i njegovi prijatelji iz Bikini doline kreću na svoje najveće filmsko putovanje do sada!
U želji da se dokaže kao „pravi frajer“, Spužva Bob odlučuje pokazati svoju hrabrost pred gospodinom Kliještićem prateći Letećeg Nizozemca – tajanstvenog, sablasnog gusara – u morsku pustolovinu punu smijeha koja ga vodi u najdublje dubine oceana… dalje nego što je ijedna spužva ikada stigla!

Avatar: Vatra i pepeo
2026-01-15 19:00
3h 12m – US
„Avatar: Vatra i pepeo“, treći film kultne franšize, donosi novo emotivno i uzbudljivo poglavlje sage o obitelji Sully.
Sada ujedinjeni, obitelj Sully i klan Metkayina suočavaju s novom prijetnjom. Otkrivaju dosad neviđene dijelove Pandore i misteriozni narod Ash People, ratobornu zajednicu koja živi u opasnim, vulkanskim krajevima planeta. Njihova vođa Varang (Oona Chaplin) moćna je figura s nevjerojatnom sposobnošću upravljanja vatrom, što dovodi do razornih posljedica po prirodni svijet Pandore.
Vizualni elementi ovog dugo iščekivanog nastavka kultne sage obećavaju još jedno nezaboravno kino iskustvo koje nadmašuje prethodne nastavke.

Veliko putovanje malog puža
2026-01-17 17:00
Spremite se za čarobno putovanje zajedno s malim pužem!
“Veliko putovanje malog puža“ je lutkarski mjuzikl za djecu u izvedbi Produkcije Z iz Splita, namijenjen najmlađoj publici (od oko 2–3 godine pa nadalje). Predstava se izvodi diljem Hrvatske u vrtićima, školama i na ljetnim pozornicama, a sada stiže u Apfel Arenu.
Prije same predstave u foajeu arene održat će se besplatna dječja interaktivna radionica, idealna za male istraživače i kreativce (16:00–17:00).
Datum i vrijeme: 17. siječnja 2026. | 17:00
Ulaznice: online na adriaticket.com i na info pultu – 7 €
Dođite i pridružite se malom pužu na njegovom velikom putovanju, puno smijeha, igre i novih prijateljstava!

Marty veličanstveni
2026-01-17 19:00
2h 30m – US, FI
Zvjezdana postava predvođena Timothéem Chalametom i Gwyneth Paltrow, pod redateljskom palicom Josha Safdieja, donosi nezaboravnu priču o mladiću koji je spreman proći kroz pakao i vratiti se jači u nezaustavljivoj potrazi za veličinom.
Marty Veličanstveni epska je priča o ambiciji, sudbini, samostvaranju, kockanju, ljubavi i želji, smještena u živopisni New York 1950-ih, gradu koji nikada ne spava i gdje snovi postaju opsesija. Inspiriran stvarnim likom legendarnog stolnoteniskog šampiona Martyja Reismana — film nije biografija, već originalna priča o čovjeku koji se usudio sanjati izvan granica mogućeg. Marty Mauser besraman je, razmažen, arogantan i nezreo igrač čija se opsesija slavom pretvara u niz katastrofalnih odluka, ludih oklada i emocionalnih ispada. No, uz režijsku energiju Safdieja i glumački magnetizam Chalameta, taj vrtlog destrukcije postaje i duhovit, i dubok, i zapanjujuće ljudski. U tonu filmova Martina Scorseseja (Vuk s Wall Streeta) i Stevena Spielberga (Uhvati me ako možeš), Marty Veličanstveni donosi eksploziju stila, strasti i ambicije čovjeka koji je želio više nego što je svijet bio spreman dati.

Šavko i čudovišna družina
2026-01-18 17:00
1h 31m – DE, FR, LU – SINK
U laboratoriju dvorca visoko iznad gradića Grubbers Nubbin, najluđi od svih ludih profesora budi čudovišna stvorenja… i zatim ih odmah potpuno zaboravi. Tko se onda brine o dvorcu i pazi na čudovišta? Tko ih uči da NE budu čudovišna, kako mještani ispod ne bi podigli bunu i spalili dvorac?
Upoznajte Šavka – prvo stvorenje osebujnog profesora. On obavlja sav posao, iako ga profesor nikada ne primjećuje. No sada je u gradić stigao rasklimani sajam nakaza, a njegov vlasnik Fulbert Freakfinder očajnički traži novu atrakciju koja će privući publiku. Ubrzo se pojavljuje na vratima dvorca, obećavajući Šavku slavu, bogatstvo i ljubav.
Topla i dirljiva varijacija na temu Frankensteina, komična je pustolovina za čudovišta, mlada i ona malo starija. Glasove posudili: Jan Kovačić, Dražen Čuček, Fabijan Komljenović, Dražen Bratulić, Sandra Hrenar.

La Grazia
2026-01-22 19:00
2h 13m – IT
Mariano De Santis predsjednik je Republike Italije. Katolik je, udovac i ima kćer Doroteu, pravnicu poput njega. Kako mu se mandat bliži kraju, usred nezanimljivih i dosadnih dana, mora obaviti jednu od posljednjih važnih dužnosti: donijeti odluku o dvije osjetljive molbe za predsjedničko pomilovanje. Ozbiljne moralne dileme isprepliću s njegovim privatnim životom, a Mariano unatoč sumnjama mora donijeti ispravne odluke, s dubokim osjećajem odgovornosti.
Novi film poznatog talijanskog redatelja Paola Sorrentina, nominiran za nagradu Europske filmske akademije u dvije kategorije, premijerno je prikazan na filmskom festivalu u Veneciji gdje je izvanredni Toni Servillo nagrađen za najboljeg glumca.

Član obitelji
2026-01-24 19:00
1h 50m – US
Od redateljice i scenaristice Hikari (serija Beef) i oskarovca Brendana Frasera dolazi topla, duhovita i dirljiva priča o tome koliko nam je svima potreban – netko naš.
Smješten u živopisni Tokio, film prati američkog glumca koji izgubljen između prošlih neuspjeha i potrage za smislom prihvaća neočekivani posao u japanskoj agenciji koja „iznajmljuje“ članove obitelji. Njegov zadatak? Glumiti sina, supruga ili brata potpunim strancima kojima nedostaje ljubav i bliskost. No, kako se sve dublje uvlači u njihove živote, lažne emocije pretvaraju se u stvarne veze, a granica između glume i stvarnosti polako nestaje.
Suočen s moralnim dilema i vlastitim ranjivostima, otkriva ono što je godinama tražio – smisao, pripadnost i tihu, ali moćnu ljepotu istinske ljudske povezanosti

Drugi dnevnik Pauline P.
2026-01-25 17:00
1h 20m – HR
Nastavak hit filma “Dnevnik Pauline P.” donosi još više emocija i iskrenih trenutaka iz života jedne (ne tako male) djevojčice.
Naša junakinja sada ima već jedanaest godina. Iako joj odrasli govore kako je ovo najbolji dio života, Paulini se ne čini tako. U petom razredu dočekat će je stroga profesorica geografije, kao i njezin prvi „bully“, a uskoro će otkriti i da njezina draga baka boluje od neizliječive bolesti. U borbi s nevoljama Paulina će se još jednom poslužiti šarmom i bujnom maštom, i izvući jednu vrijednu pouku – da se život ne sastoji samo od pobjeda.

Predstava Mamini sinovi
2026-01-27 20:00
Tražite li predstavu koja će vas nasmijati, ali i natjerati na razmišljanje o ljubavi i partnerstvu u modernom svijetu? “Mamini sinovi“ je komedija koja pomiče granice običnih ljubavnih priča.

U priči u kojoj Europska unija financira grupu psihologa da testiraju teoriju „suprotnosti se privlače“, naši junaci nesvjesno postaju sudionici neobičnog eksperimenta u potrazi za srodnom dušom. Rezultat? Puno smijeha, neočekivanih obrata i situacija koje će vas iznenaditi.

Na sceni nastupaju Matea Elezović Brdar, Kristina Krepela, Petra Težak i Borko Perić, a predstava traje oko 70 minuta.

Ulaznice: online na adriaticket.com i na info pultu Apfel Arene po cijeni od 15 €.

Pripremite se za večer smijeha, zabave i neočekivanih preokreta – jer u ljubavi i životu, tko zna što vas čeka iza ugla!

Bodljikava avantura - sink
2026-02-01 17:00
1h 24min
Holly je znatiželjna desetogodišnjakinja koja živi u svjetioniku i sanja o onome što joj najviše nedostaje – pravoj obitelji, punoj smijeha, topline i zajedničkih pustolovina. Kada upozna Waltera, dobroćudnog, ali pomalo umornog oca neobično velike obitelji zečeva, njihovi se svjetovi neočekivano isprepletu.Nakon neobičnog obrata sudbine, Walter kreće na putovanje bez sjećanja, a Holly vidi priliku za avanturu kakvu je oduvijek priželjkivala. Zajedno se upuštaju u maštovitu potragu u kojoj se granice između stvarnosti i fantazije brišu, a Walter se pretvara u hrabrog viteza iz svojih omiljenih stripova.Ova šarmantna i topla priča o prijateljstvu, mašti i pronalasku obitelji na najneočekivanijim mjestima donosi avanturu koja će razveseliti i male i velike gledatelje.

Svadba
2026-02-05 19:00
1h 35m – HR, RS
Redatelj i scenarist Igor Šeregi donosi domaću komediju s jednom od najjačih glumačkih postava u novije vrijeme – Rene Bitorajac, Dragan Bjelogrlić, Anđelka Stević Žugić, Dejan Aćimović, Srđan Žika Todorović, Linda Begonja… i mnogi drugi!
Miljenko, uspješan i utjecajan hrvatski poduzetnik, na dan svoga pedesetog rođendana suočava se s brutalnom istinom – na sjednici nadzornog odbora doznaje da se njegovo poslovno carstvo nalazi na rubu sloma. Dok pokušava sačuvati pribranost, u ured mu ulazi obitelj s tortom, osmijesima i pjesmom, nesvjesni da se svijet oko njega upravo urušava. U trenutku lažne vedrine zazvoni telefon, a na liniji je kći Ana, studentica u Londonu. Čestita mu rođendan, radosno objavljuje zaruke – i priznaje da je trudna. Otac djeteta je sin srpskog premijera. Šok se širi obitelji poput valova: baka se razboli, Miljenko tone dublje u očaj, a njegov hladnokrvni poslovni savjetnik Budimir u situaciji prepoznaje rijetku priliku da spasi kompaniju.
